Ouanary

Ouanary is en Gemeen in Franzöösch-Guayana, Frankriek. Nöömt is de Gemeen na’n Stroom Ouanary, de dör de Gemeen flütt.

Dat is von de Inwahnertall her de lüttjeste Gemeen von Franzöösch-Guayana.

 Geografie 

De Gemeen liggt in’n Oosten von Franzöösch-Guayana. Afsehn von dat Dörp besteiht de kumplette Rest von de Gemeen ut Oorwoold.

De Navergemenen sünd Saint-Georges in’n Süden un Régina in’n Westen. In’n Noordoosten grenzt de Gemeen an’n Atlantik.

Güntsied de gemeensame Münn von Ouanary, Oyapock un Rio Uaçá liggt dat Município de Oiapoque von Brasilien.

Binnen de Gemeen liggt de Montagne d’Argent.

 Historie 

1949 is Ouanary en egen Gemeen worrn.

 Weertschop un Infrastruktur 

Dat Dörp Ouanary is nich an dat Stratennett von Franzöösch-Guayana anslaten. De Oort hett en lüttjen Flegerplatz un en Anlegger för Bööd an’n Ouanary.

För de Weertschop von Belang sünd Bueree un Fischeree.

 Weblenken 

Kategorie:Franzöösch-Guayana